En cheneral, per a suya abundancia en o paisache aragonés, as especies que más á ormino se gosan identificar con iste nombre son Calicotome spinosa y Genista scorpius, anque ocasionalment se gosa documentar ista denominación ta bell altras especies de caracteristicas semellants. As extensions de terrén pobladas per exemplars d'iste tipo de plantas reciben o nombre popular d'«aliagars», «allagars» u «aliacars», todas tres en función d'a variant d'o nombre ta la planta que siga predominadera en cada lugar d'a cheografía. Os fruitos d'as aliagas, como en todas as Fabaceae, son tabellas.